**Obec Uzovské Pekľany – Obecný úrad Uzovské Pekľany**

Starosta obce Uzovské Pekľany v zmysle § 4 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s § 5zákona č. 552/2003 Z.z. o výkone práce vo verejnom záujme v znení neskorších predpisov

**vyhlasuje výberové konanie na obsadenie funkcie riaditeľa/riaditeľky**

**Materskej školy, Uzovské Pekľany**

/s predpokladaným nástupom od 1. januára 2026/

**Kvalifikačné predpoklady :**

- odborná a pedagogická spôsobilosť pre príslušný druh školy v zmysle zákona č. 138/2019 Z.z. o pedagogických zamestnancoch a odborných zamestnancoch a  o zmene a doplnení niektorých zákonov v znení neskorších predpisov /ďalej len zákon č. 138/2019 Z.z./

- najmenej päť rokov pedagogickej praxe v zmysle § 3 ods. 5 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

**Iné kritériá a požiadavky na uchádzača:**

**-** osobnostné a morálne predpoklady, bezúhonnosť v zmysle § 15a zákona č. 138/2019 Z.z.

- lekárske potvrdenie o telesnej a duševnej spôsobilosti pre výkon učiteľa a vedúceho pedagogického zamestnanca

- ovládanie štátneho jazyka podľa § 17 zákona č. 138/2019 Z.z.

- riadiace a organizačné schopnosti, znalosť príslušnej legislatívy

**Požadované doklady a prílohy, ktoré je uchádzač povinný predložiť:**

- písomná žiadosť o zaradenie do výberového konania

- profesijný štruktúrovaný životopis

- overené kópie dokladov o dosiahnutom vzdelaní

- čestné vyhlásenie o bezúhonnosti a o spôsobilosti na právne úkony v plnom rozsahu

- písomný súhlas na použitie osobných údajov pre potreby výberového konania v zmysle zákona č. 18/2018 Z.z. o ochrane osobných údajov a o doplnení niektorých zákonov

- písomne spracovaný návrh koncepcie rozvoja školy

Žiadosť o zaradenie do výberového konania spolu s požadovanými dokladmi a prílohami je potrebné doručiť osobne alebo poštou do podateľne Obecného úradu v Uzovských Pekľanoch, v obálke označenej heslom:

**„Výberové konanie – MŠ, Uzovské Pekľany - neotvárať“** najneskôr do

**3. novembra 2025 do 12.00 h.** Rozhodujúcim je dátum zaevidovania prihlášky v podateľni Obecného úradu v Uzovských Pekľanoch.

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Uchádzači, ktorí spĺňajú všetky vyššie uvedené predpoklady, kritériá a požiadavky a predložia v stanovenom termíne spolu s prihláškou do výberového konania všetky požadované doklady a prílohy, budú na výberové konanie písomne pozvaní najneskôr 7 kalendárnych dní pred jeho konaním.

V Uzovských Pekľanoch, 13.10.2025 Marek Gruška

starosta obce

**ČESTNÉ VYHLÁSENIE O BEZÚHONNOSTI**

uchádzača o miesto **vedúceho** pedagogického / odborného zamestnanca

Ja, dolu podpísaný/á .........................................................................................................

Trvale bytom .....................................................................................................................

**čestne vyhlasujem,**

že som nebol/a/ právoplatne odsúdený/á / za obzvlášť závažný zločin, úmyselný trestný čin alebo trestný čin spáchaný z nedbanlivosti priamo pri výkone pracovnej činnosti v zmysle § 15 zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov.

Zároveň vyhlasujem, že som bezúhonný/á/, voči mojej osobe nie je vznesené obvinenie a  na

moju osobu nie je podaná obžaloba v  zmysle § 15a zákona č. 138/2019 Z.z. o  pedagogických zamestnancoch a odborných zamestnancoch a o zmene a doplnení niektorých zákonov.

V .............................................

..............................................................

podpis